Source: http://www.spojenabj.sk/vychovne-poradenstvo/skolsky-poriadok
Timestamp: 2019-02-22 11:06:45+00:00

Document:
Zamestnanci TV
Zamestnanci PV
Zamestnanci THP
Plán VP na školský rok 2018/2019
Videoprezentácia "NAŠA ŠKOLA"
ÚVOD Výchovné poradenstvo Školský poriadok
Žiak sa dobrovoľným rozhodnutím študovať na Spojenej škole Štefánikova 64
v Bardejove zaväzuje
riadne dochádzať do školy, riadiť sa zásadami všeľudskej morálky, v duchu humanizmu, demokracie, vlastenectva a plniť všetky povinnosti, ktoré z neho vyplývajú zo všeobecne záväzných právnych predpisov a tohto vnútorného poriadku školy.
Spojená škola Štefánikova 64
sa zaväzuje
dodržiavať Chartu dieťaťa a Ústavu SR, ostatné všeobecne záväzné právne predpisy vo vzťahu k žiakom, učiteľom, ostatným zamestnancom školy a rodičom, ktorí sa podieľajú na výchove a vzdelávaní žiakov školy.
1. Práva a povinnosti žiakov a ich zákonných zástupcov
- rovnoprávny prístup ku vzdelávaniu,
- vzdelanie v štátnom jazyku a materinskom jazyku v rozsahu ustanovenom zákonom,
- individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom právoplatnými zákonmi,
- bezplatné zapožičiavanie učebníc a učebných textov na povinné vyučovacie predmety,
- úctu k jeho vierovyznaniu, svetonázoru, národnostnej a etnickej príslušnosti,
- poskytovanie poradenstva a služieb spojených s výchovou a vzdelávaním,
- výchovu a vzdelávanie v bezpečnom a hygienicky vyhovujúcom prostredí,
- organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
- úctu k svojej osobe a na zabezpečenie ochrany proti fyzickému, psychickému a sexuálnemu násiliu,
- slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,
- informácie týkajúce sa jeho osoby a jeho výchovno-vzdelávacích výsledkov,
- individuálne vzdelávanie za podmienok ustanovených zákonom Zb.z.245/2008podľa §24.
- žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
- poznanie kritérií hodnotenia, klasifikácie vedomostí a zručností vo všetkých predmetoch,
- bezprostredné oznámenie známky z ústnej odpovede,
- zdôvodnenie klasifikácie a zdôvodnenie chýb v písomných prácach, testoch ústnych odpovediach v čo najkratšom čase,
- požiadanie o komisionálne preskúšanie v odôvodnených prípadoch,
- ospravedlnenie nepripravenosti na vyučovanie pred začiatkom hodiny s uvedením dôvodu,
- sťažovať sa riaditeľke školy, ak sa domnieva, že pokyn alebo príkaz pedagogického alebo iného povereného zamestnanca školy je v rozpore so školským poriadkom alebo inými právnymi normami,
- komunikáciu s nadriadenými v duchu zásad humanity a demokracie,
- zapojiť sa do niektorej z foriem záujmovej činnosti,
- voliť a byť volený do triednej samosprávy,
- voliť zástupcu triedy do Žiackej školskej rady,
- byť volený do Žiackej školskej rady,
- aktívne sa zapojiť do činnosti Žiackej školskej rady,
- vybrať si voliteľný predmet ústnej maturitnej skúšky podľa platných vyhlášok,
- na zhromažďovanie a združovanie sa pri rôznych športových a kultúrnych akciách,
- dôstojné riešenie prípadných konfliktov,
- ochranu osobných údajov, týkajúcich sa ich pôvodu, rodinného prostredia a informácií o sexuálnej orientácii,
- vyjadrovať svoj názor a postoj slovom a písmom,
- vyjadriť slobodne svoj názor ohľadom preberanej látky, klásť otázky a dostať odpoveď
- ochranu cti a dobrej povesti,
- ochranu pred telesným alebo duševným násilím, urážaním alebo zneužívaním,
- účasť na súťažiach so súhlasom riaditeľky školy.
1.2 Žiak je povinný:
- neobmedzovať svojím konaním práva ostatných osôb zúčastňujúcich sa výchovy a vzdelávania,
- dodržiavať školský poriadok školy a ďalšie vnútorné predpisy školy alebo školského zariadenia,
- chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
- chrániť pred poškodením učebnice, učebné texty a učebné pomôcky, ktoré im boli bezplatne zapožičané,
- pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak,
-žiak nenosí do školy a nesmie odkladať v šatni cenné veci a väčšie sumy peňazí. Za ich stratu škola v súlade s poistnou zmluvou neručí. Žiak si môže hodnotné veci a peniaze uschovať u svojho triedneho učiteľa, vyučujúceho, resp. na sekretariáte školy,
- konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
- ctiť si ľudskú dôstojnosť svojich spolužiakov a zamestnancov školy alebo školského zariadenia,
- rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi
- osvojovať si vedomosti a zručnosti zvoleného odboru,
- osvojovať si zásady vlastenectva, humanity a demokracie, správať sa podľa nich, byť disciplinovaný, slušný, plniť pokyny pedagogických a ďalších poverených zamestnancov školy, prechovávať k nim úctu a pri stretnutí ich zdraviť,
- pri komunikácii so zamestnancami školy používať oslovenie pán (pani) a akademický titul, prípadne pracovné zaradenie,
- pri vstupe pedagogického zamestnanca alebo inej povolanej osoby do triedy, tiež pri jej odchode z triedy, zdraviť povstaním.
1.3 Zákonný zástupca má právo:
- vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa platného zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy,
- žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa platného zákona,
- oboznámiť sa s výchovno-vzdelávacím programom školy alebo školského zariadenia a školským poriadkom,
- byť informovaný o výchovno-vzdelávacích výsledkoch svojho dieťaťa,
- na poskytnutie poradenských služieb vo výchove a vzdelávaní svojho dieťaťa,
- zúčastňovať sa výchovy a vzdelávania po predchádzajúcom súhlase riaditeľky školy alebo školského zariadenia,
- vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
- byť prítomný na komisionálnom preskúšaní svojho dieťaťa po predchádzajúcom súhlase riaditeľky školy.
1.4 Zákonný zástupca je povinný:
- vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
- dodržiavať podmienky výchovno-vzdelávacieho procesu svojho dieťaťa určené školským poriadkom,
- dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
- informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
- nahradiť škodu, ktorú žiak úmyselne zavinil,
- zabezpečiť plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,
- oznámiť škole alebo školskému zariadeniu bez zbytočného odkladu príčinu jeho neprítomnosti - za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach,
- neprítomnosť maloletého dieťaťa alebo žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára,
- plnoletý žiak sa ospravedlňuje sám spôsobom uvedeným vyššie.
1.5 Práva Rady rodičov
- rokovať s vedením školy pri riešení námietok, pozorovaní a požiadaviek rodičov,
- vyjadrovať sa k celkovej činnosti a riadeniu školy prostredníctvom zástupcov rodičov v rade školy,
- prizývať na svoje zasadnutie členov vedenia školy,
- podieľať sa na ochrane práv žiakov v súlade s Deklaráciou práv dieťaťa a Zákonom o rodine,
- aktívne pomáhať pri riešení problémov riešených vo výchovnej komisii - zastupovať práva rodičov alebo práva detí,
- právo vyžadovať od vedenia školy a pedagogických pracovníkov zabezpečenie ochrany a starostlivosť o ich dieťa, upozorňovať vedenie školy na nedostatky pri zabezpečovaní ochrany zdravia žiakov,
- žiadať od vedenia školy zabezpečenie a organizáciu mimoškolskej činnosti popoludňajších aktivít,
- pomáhať zabezpečovať technické vybavenie školského zariadenia, vyhľadávať vhodných sponzorov aj z radov rodičov,
- vytvárať lepšie vzťahy medzi pedagogickými pracovníkmi a rodičmi.
- vyjadrovať sa k návrhom znenia školského poriadku
- k organizácii vyučovania
- možnosť oboznámiť sa so školským vzdelávacím programom a vyjadrovať sa k nemu
1.6 Práva Rady školy
- navrhnúť na základe výberového konania kandidáta na vymenovanie do funkcie riaditeľa školy,
- navrhnúť odvolanie alebo vyjadriť sa k návrhu na odvolanie riaditeľa školy,
- vyjadriť sa ku koncepčným zámerom rozvoja školy i k návrhu zrušenia školy, k zmene názvu školy, zaraďovaniu alebo rušeniu študijných a učebných odborov
- vyjadriť sa k počtu prijímaných žiakov,
- vyjadriť sa k školskému vzdelávaciemu programu a k školskému poriadku,
- vyjadriť sa ku koncepčnému zámeru rozvoja školy a vyhodnocovať ho,
- vyjadriť sa ku vykonávaniu podnikateľskej činnosti školy,
- vyjadriť sa k správe výchovno-vzdelávacej činnosti,
- vyjadriť sa k správe o výsledkoch jej hospodárenia,
- pracovníci školy, rodičia a obecná samospráva prostredníctvom svojich zástupcov majú právo aktívne zasahovať do činnosti školy - pripomienkovať jej činnosť, a tiež vyjadrovať súhlas alebo nesúhlas s riadením inštitúcie, plnia kontrolnú úlohu.
1.7 Práva Žiackej školskej rady
- vyjadrovať sa k návrhom a opatreniam školy v oblasti výchovy a vzdelávania,
- podieľať sa na tvorbe a dodržiavaní vnútorného školského poriadku školy,
- zastupovať žiakov vo vzťahu k riaditeľke a vedeniu školy, predkladať im stanoviská a návrhy,
- právo voliť a odvolávať zástupcov žiakov do Rady školy,
- zastupovať a chrániť svojich spolužiakov aj seba pred všetkými formami diskriminácie alebo trestov,
- podávať návrh do plánu práce školy v školskom roku,
- vyjadrovať sa k priestupkom voči vnútornému poriadku školy,
- riešiť porušovania práv dieťaťa zo strany pedagogických a správnych zamestnancov,
- organizovať v škole rôzne podujatia, akcie, kvízy po dohode s vedením školy,
- odhaľovať nežiaduce javy na škole (šikanovanie, užívanie drog, prejavy fašizmu),
- riešiť nedorozumenia medzi učiteľmi a žiakmi,
- oboznamovať spolužiakov s právami dieťaťa,
- získavať podnety na zasadnutie Žiackej školskej rady.
2. Pravidlá vzájomných vzťahov žiakov a ich vzťahov s pedagogickými zamestnancami a ďalšími zamestnancami školy počas činností organizovaných školou
2.1 Správanie sa žiaka počas vyučovania žiak je povinný:
- dochádzať do školy pravidelne a včas podľa stanoveného rozvrhu hodín alebo pokynov zodpovedných vyučujúcich a zúčastňovať sa na vyučovaní všetkých povinných, voliteľných a nepovinných vyučovacích predmetov, ktoré si zvolil,
- mať vždy veci potrebné na vyučovanie v poriadku,
- nosiť pri sebe svoj preukaz študenta s fotografiou a na vyzvanie sa ním preukázať,
- prichádzať do školy vhodne, čisto oblečený a upravený, bez extrémnych, vyzývavých a rušivo pôsobiacich súčastí a doplnkov odevu a účesu,
-správať sa v škole i mimo nej tak, aby robil česť škole i sebe, správať sa slušne a priateľsky ku spolužiakom a kultúrne sa vyjadrovať, počas vyučovania alebo školou organizovaného podujatia plniť pokyny vyučujúceho alebo dozorkonajúceho zamestnanca, správať sa disciplinovane, žiadnym spôsobom nerušiť priebeh vyučovania alebo podujatia,
-neopúšťať v priebehu vyučovacích hodín bez súhlasu vyučujúceho alebo triedneho učiteľa učebňu alebo budovu školy,
-ak má počas vyučovania voľnú hodinu, zdržiavať sa disciplinovane na určenom mieste, po skončení vyučovania opustiť budovu školy, presne dodržiavať vyučovaciu dobu,
-uviesť v každom zošite na prvom liste vo vhodnej úprave: názov predmetu, svoje meno a priezvisko, názov školy, triedu, školský rok,
-prinášať na vyučovanie učebnice a pomôcky podľa rozvrhu hodín a podľa pokynov vyučujúcich,
-na začiatku vyučovania byť na svojom mieste v učebni, pripraviť si pred začiatkom vyučovacej hodiny potrebné učebné pomôcky a pokojne očakávať príchod vyučujúceho, nosiť si na hodiny telesnej výchovy čisté úbory a vhodnú obuv, ktoré vyučujúci kontroluje na každej vyučovacej hodine,
-vstupovať do odborných učební, posilňovne a telocvične len v prítomnosti vyučujúceho a dodržiavať vnútorný prevádzkový poriadok týchto učební, dodržiavať zasadací poriadok, ktorý určuje triedny učiteľ alebo vyučujúci, ak chce žiak odpovedať alebo sa vyučujúceho niečo opýtať, prihlási sa zdvihnutím ruky, povstať, ak bol vyvolaný a sadnúť si až na pokyn vyučujúceho.
2.2 Povinnosti žiakov počas prestávok
-správať sa disciplinovane počas prestávok, presúvať sa disciplinovane do príslušných učební,
dodržiavať pokyny službukonajúcich učiteľov, zamestnancov a týždenníkov,
-počas veľkej prestávky, ktorá slúži najmä na občerstvenie a regeneráciu síl žiakov aj učiteľov ,sa správať disciplinovane,
-neopúšťať svojvoľne budovu školy,
-udržiavať poriadok a čistotu na chodbách, v triedach, v telocvični, v jedálni a v bufete.
2.3 Povinnosti týždenníka
-žiak má povinnosť plniť funkciu týždenníka podľa pokynov triedneho učiteľa, v čase plnenia funkcie týždenníka prichádzať do školy najneskoršie 15 minút pred začiatkom vyučovania,
-hlásiť neprítomnosť vyučujúceho po 15 minútach po začiatku hodiny riaditeľstvu školy, bez vyzvania hlásiť vyučujúcemu mená neprítomných žiakov,
-hlásiť zistené nedostatky na začiatku vyučujúcej hodiny vyučujúcemu prípadne triednemu učiteľovi,
-dbať o čistotu tabule, triedy, pripraviť kriedu a učebné pomôcky, viesť spolužiakov k dodržiavaniu poriadku, vetrať, polievať kvety v triede, pri sťahovaní z učebne dbať na zachovanie poriadku,
-po skončení vyučovania skontrolovať učebňu, poutierať tabuľu, prezrieť lavice, dbať o vyloženie stoličiek na lavice, zatvoriť okná, zhasnúť svetlá, skontrolovať uzávery vody a odchádzať z triedy posledný.
2.4Správanie sa žiaka počas praktického vyučovania (odborného výcviku, odbornej praxe, praktických cvičení)
- osvojuje si vedomosti, zručnosti, získava návyky a pripravuje sa na tvorivú prácu a odbornú činnosť v povolaní,
- ak sa z vážnych dôvodov nemohol pripraviť na odborný výcvik, je povinný pred začatím PV sa ospravedlniť a uviesť dôvod,
- žiak dostane žiacku knižku ( študijný preukaz), ktorú nosí vždy na PV v poriadku, podpísanú zákonným zástupcom,
- dodržiava prevádzkový poriadok pracoviska a dodržiava predpisy o bezpečnosti pri práci a protipožiarnej ochrany a tiež predpísané ochranné pracovné prostriedky,
- udržiava pracovisko v poriadku,
- zverený inventár ukladá len na určené miesto,
- nosí predpísaný pracovný odev a predpísanú obuv,
- ak sa odborný vyučovací predmet praktického vyučovania, ktorým je odborná prax podľa schválených vzdelávacích programov, vykonáva v čase hlavných školských prázdnin, obdobie školského vyučovania sa končí v skoršom termíne ako 30. júna. Obdobie školského vyučovania sa skráti o počet vyučovacích dní, ktorý zodpovedá počtu dní odbornej praxe vykonávanej v čase prázdnin.
3. Prevádzka a vnútorný režim školy
3.1 Organizácia školského roka
- školský rok sa začína 1. septembra a končí sa 31. augusta nasledujúceho kalendárneho roka,
- školský rok sa člení na obdobie školského vyučovania, po ktorého skončení nasleduje obdobie školských prázdnin; školské prázdniny môžu byť aj v období školského vyučovania,
- obdobie školského vyučovania sa končí 30.júna príslušného kalendárneho roka; po ňom nasledujúce obdobie školských prázdnin, ktoré sa končí 31. augusta príslušného kalendárneho roka,
- obdobie školského vyučovania sa člení na školské polroky, prvý školský polrok sa končí 31.januára príslušného kalendárneho roka a druhý školský polrok sa končí 30.júna príslušného kalendárneho roka,
- v období školského vyučovania môže riaditeľ školy poskytnúť žiakom zo závažných dôvodov, najmä organizačných a prevádzkových, najviac päť dní voľna,
- ministerstvo školstva ustanoví všeobecne záväzným právnym predpisom termíny školských prázdnin v období školského vyučovania a ďalšie podrobnosti o organizácii školského roka.
3.1.1 Vstup do budovy a odchod z budovy školy
- žiaci vstupujú do budovy hlavným vchodom školy; ktorý otvára a zatvára zamestnanec školy
- na vstup do budovy školy oprávňuje žiaka preukaz žiaka s fotografiou.
3.1.2 Uloženie zvrškov a preobutie sa v šatni
- pri príchode do školy je žiak povinný riadne si očistiť obuv a preobuť sa v šatni,
- žiak má povinnosť odložiť si topánky a vrchný odev na vyhradené miesto v pridelenej šatni a dbať na udržiavanie čistoty a poriadku v šatni,
- žiak je povinný na prezúvanie používať umývateľné a bezpečné prezuvky, nie športovú obuv používanú na hodinách telesnej výchovy,
-kľúč od šatní budú vydané na vrátnici na základe študentského preukazu,
-ak žiak v priebehu vyučovania musí opustiť školu, kľúč od šatne mu bude vydaný až po preukázaní súhlasu učiteľa( resp. triedneho učiteľa), ktorý ho potvrdí svojim podpisom v študentskom preukaze.
3.1.3 Príchod na vyučovanie:
- oneskorený príchod žiaka eviduje vyučujúci na prvej vyučovacej hodine,
- bezdôvodný oneskorený príchod žiaka na vyučovanie sa klasifikuje ako priestupok, za ktorý je triedny učiteľ povinný vyvodiť príslušné dôsledky.
3.1.4 Rozvrh vyučovacích hodín a prestávok:
1. hod. 7.45 – 8.30 5 min.
2. hod. 8.35 – 9.20 5 min.
3. hod. 9.30 – 10.15 5 min.
4. hod. 10.20 – 11.05 5 min.
5. hod. 11.10 – 11.55 25 min.
6. hod. 12.20 – 13.05 5 min.
7. hod. 13.10 – 13.55 5 min.
8. hod. 14.00 – 14.45 5 min.
9. hod. 14.50 – 15.35 10 min.
10 hod. 15.45 – 16.30
3.1.5 Pedagogický dozor počas prestávok
- pedagogický dozor vykonávajú počas všetkých prestávok podľa rozpisu na to poverení učitelia,
- dozor konajúci učitelia dbajú na to, aby žiaci chodili v priestoroch školy v prezuvkách, sú povinní dozerať na žiakov a zabezpečiť, aby si žiaci nechávali kabáty a topánky v šatniach a nenosili ich do tried,
- dozor konajúci sú povinní zabezpečiť, aby sa žiaci počas prestávok správali tak, aby tým neohrozili svoju bezpečnosť a zdravie ani bezpečnosť a zdravie iných, a to najmä: nevykláňali sa z okien, nevysedávali na oknách, zábradliach, schodištiach a podlahách; nefajčili, neprechovávali a nepožívali alkoholické nápoje, drogy a iné zdraviu škodlivé návykové látky v priestoroch školy;
- pred začiatkom vyučovania skontrolujú priestory a všetky nedostatky, ktoré by ohrozili, bezpečnosť žiakov ihneď zabezpečia nápravu , menšie závady evidujú v určenom zošite
- sú povinní dbať na to, aby žiaci po ukončení prestávky vošli do učební,
- v prípade, ak došlo ku krádeži, dozorkonajúci učiteľ vyhotoví zápis o nahlásenej krádeži alebo vykoná adekvátne opatrenia na zistenie páchateľa,
- po skončení vyučovania skontroluje priestory a prípadné nedostatky zaeviduje v knihe nedostatkov. Ak závada bezprostredne ohrozuje zdravie alebo život človeka za pomoci údržby zabezpečí jej neodkladné odstránenie.
3.2 Klasifikácia žiakov
3.2.1 Hodnotenie a klasifikácia prospechu a správania žiakov a opatrenia vo výchove
- Hodnotenie žiaka sa v rámci vzdelávania vykonáva podľa úrovne dosiahnutých výsledkov:
a) slovným hodnotením,
b) klasifikáciou,
c) kombináciou klasifikácie a slovného hodnotenia.
- Predmety, ktoré sa neklasifikujúcu určené v školskom vzdelávacom programe.
- Pri hodnotení a klasifikácii žiaka s vývinovými poruchami alebo žiaka so zdravotným postihnutím, sa zohľadňuje jeho porucha alebo postihnutie.
- Prospech žiaka v jednotlivých vyučovacích predmetoch sa klasifikuje týmito stupňami:
a) 1 -výborný,
b) 2 -chválitebný,
c) 3 -dobrý,
d) 4 -dostatočný,
e) 5 -nedostatočný.
- Správanie žiaka sa klasifikuje týmito stupňami:
a) 1 -veľmi dobré,
b) 2 -uspokojivé,
c) 3 -menej uspokojivé,
d) 4 -neuspokojivé.
- Celkové hodnotenie žiaka strednej školy sa na konci prvého a druhého polroka vyjadruje na vysvedčení takto:
- Celkové hodnotenie žiaka na konci prvého a druhého polroku vyjadruje výsledky jeho klasifikácie v povinných vyučovacích predmetoch, ktoré sa klasifikujú, a klasifikáciu jeho správania; nezahŕňa klasifikáciu v nepovinných vyučovacích predmetoch.
- Žiak hodnotený slovne prospel s vyznamenaním, ak ani v jednom povinnom vyučovacom predmete nedosiahol horšie hodnotenie ako „dosiahol dobré výsledky "a jeho správanie je hodnotené ako „veľmi dobré ".
- Žiak prospel s vyznamenaním, ak ani v jednom povinnom vyučovacom predmete nemá stupeň prospechu horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je hodnotené ako „veľmi dobré ".
- Žiak hodnotený slovne prospel veľmi dobre, ak ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky "a jeho správanie je hodnotené ako „veľmi dobré ".
- Žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných vyučovacích predmetov nemá horší ako 2,0 a jeho správanie je hodnotené ako „veľmi dobré ".
- Žiak hodnotený slovne prospel, ak ani v jednom povinnom vyučovacom predmete nebol hodnotený ako „dosiahol neuspokojivé výsledky ".
- Žiak prospel, ak nemá stupeň prospechu nedostatočný ani v jednom povinnom vyučovacom predmete.
- Žiak hodnotený slovne neprospel, ak z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky ".
- Žiak neprospel, ak má z niektorého povinného vyučovacieho predmetu aj po opravnej skúške stupeň prospechu nedostatočný.
- Žiak, ktorý bol na konci druhého polroka hodnotený stupňom prospechu nedostatočný alebo dosiahol neuspokojivé výsledky z viac ako dvoch povinných vyučovacích predmetov, opakuje ročník počas plnenia povinnej školskej dochádzky; na strednej škole môže opakovať ročník na základe rozhodnutia vydaného riaditeľkou školy.
- Ročník opakuje aj žiak, ktorého nebolo možné klasifikovať ani v náhradnom termíne zo závažných objektívnych dôvodov, najmä zdravotných, dlhodobého pobytu v zahraničí.
3.2.2 Študentský preukaz
-žiak je povinný nosiť so sebou študentský preukaz,
-študentský preukaz vydáva riaditeľstvo školy na dobu štúdia (obdobie školského roku ),
-žiak je povinný dať si priebežne vyučujúcim zapisovať všetky výsledky klasifikácie z jednotlivých predmetov do študentského preukazu,
-stratu študentského preukazu je žiak povinný bezodkladne oznámiť triednemu učiteľovi, ktorý zabezpečí žiakovi vydanie duplikátu za manipulačný poplatok vo výške trojnásobku pôvodnej ceny študentského preukazu,
- úmyselné poškodenie alebo strata študentského preukazu sa považuje za priestupok,
- triedny učiteľ má v prípade pochybností právo verifikovať zápisy v študentskom preukaze.
3.2.3 Náhradný termín klasifikácie / §56 Zb.z.č.245/2008/
1. Ak nemožno žiaka vyskúšať a klasifikovať v riadnom termíne v prvom polroku, žiak sa za prvý polrok neklasifikuje ; riaditeľka školy určí na jeho vyskúšanie a klasifikovaniev náhradnom termíne, a to spravidla tak, aby sa klasifikácia mohla uskutočniť najneskôr do dvoch mesiacov po skončení prvého polroka.
2.Ak nemožno žiaka vyskúšať a klasifikovať v riadnom termíne v druhom polroku, žiak je skúšaný aj klasifikovaný za toto obdobie spravidla v poslednom týždni augusta a v dňoch určených riaditeľkou školy.
3.2.4 Opravné skúšky
Žiak, ktorý má na konci druhého polroka prospech nedostatočný najviac z dvoch povinných vyučovacích predmetov alebo dosiahol neuspokojivé výsledky v slovnom hodnotení, môže na základe rozhodnutia riaditeľky školy vykonať z týchto predmetov opravnú skúšku.
- Termín opravných skúšok určí riaditeľka školy tak, aby sa opravné skúšky:
a) podľa odseku 3 vykonali najneskôr do 31. augusta; žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15.septembra,a žiakovi, ktorý bol klasifikovaný podľa odseku 2,najneskôr do 15.októbra,
- Žiak, ktorý bez závažných dôvodov nepríde na opravnú skúšku, sa klasifikuje z vyučovacieho predmetu, z ktorého mal vykonať opravnú skúšku, stupňom prospechu nedostatočný.
3.2.5 Komisionálne skúšky
- Žiak sa klasifikuje podľa výsledkov komisionálnej skúšky:
a) ak vykonáva rozdielovú skúšku na stredných školách,
b) ak je skúšaný v náhradnom termíne,
c) ak žiak alebo zákonný zástupca požiada o preskúšanie žiaka,
d) ak sa preskúšanie koná na podnet riaditeľky školy,
e) ak vykonáva opravné skúšky,
f) v štúdiu podľa individuálneho učebného plánu v stredných školách,
g) v prípade oslobodenia žiaka od povinnosti dochádzať do školy,
i) pri plnení osobitného spôsobu školskej dochádzky,
j) pri individuálnom vzdelávaní podľa §24.
3.3 Opatrenia vo výchove a kritéria ich udeľovania / Metodický pokyn č. 21/2011, čl.22 /
Za vzorné správanie, vzorné plnenie povinností, mimoriadny prejav aktivity a iniciatívy, dlhodobú svedomitú prácu, výrazné prosociálne správanie, ktoré pozitívne ovplyvňuje sociálnu klímu v triede a v škole a záslužný alebo statočný čin, možno žiakovi udeliť pochvalu alebo iné ocenenie.
Pochvalu alebo iné ocenenie udeľuje žiakovi triedny učiteľ, vychovávateľ, majster odbornej výchovy, alebo riaditeľ.
Návrhy na udelenie pochvaly alebo iného ocenenia sa prerokujú v pedagogickej rade. Pochvala alebo iné ocenenie sa udeľuje spravidla na zhromaždení triedy alebo školy.
Na posilnenie disciplíny, za menej závažné, závažnejšie alebo opakované previnenia voči školskému poriadku, zásadám spolunažívania, ľudským právam, mravným normám spoločnosti alebo ak žiak narúša činnosť kolektívu, možno žiakovi uložiť napomenutie alebo pokarhanie nasledovne:
napomenutie od triedneho učiteľa,
napomenutie od majstra odbornej výchovy,
napomenutie od vedúceho strediska praktického vyučovania,
pokarhanie od majstra odbornej výchovy,
pokarhanie od vedúceho strediska praktického vyučovania,
pokarhanie od riaditeľa.
Stupeň závažnosti previnenia voči školskému poriadku posúdi triedny učiteľ a prerokuje a schváli pedagogická rada.
Pred uložením opatrenia vo výchove treba previnenie žiaka objektívne prešetriť. Podľa potreby, najmä pri posudzovaní závažného alebo opakovaného previnenia, sa na jeho prerokovanie za účasti žiaka prizve zákonný zástupca žiaka, prípadne i delegovaný zástupca rady školy.
Žiakovi, ktorý skončil plnenie povinnej školskej dochádzky, možno uložiť za závažné alebo opakované previnenia voči školskému poriadku, zásadám spolunažívania, ľudským právam alebo mravným normám spoločnosti
- podmienečné vylúčenie,
- vylúčenie.
Žiakovi je možné uložiť opatrenia vo výchove po prerokovaní v pedagogickej rade do dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak previnenia dopustil. Za jedno previnenie sa ukladá len jedno opatrenie vo výchove.
Uloženie opatrenia vo výchove sa oznamuje žiakovi pred kolektívom triedy alebo školy.
V rozhodnutí o uložení opatrenia vo výchove - podmienečné vylúčenie určí riaditeľka skúšobnú lehotu, a to najdlhšie na jeden rok. Ak sa podmienečne vylúčený žiak v skúšobnej lehote osvedčil, riaditeľka upustí od vylúčenia. Ak sa žiak v tejto lehote dopustí ďalšieho závažného previnenia, riaditeľka uloží žiakovi opatrenie vo výchove – vylúčenie.
Opatrenie vo výchove sa zaznamenáva do osobného spisu žiaka. Opatrenie vo výchove udelené, resp. uložené neplnoletému žiakovi oznamuje riaditeľ zákonnému zástupcovi žiaka písomne.
Celkové hodnotenie žiaka na konci prvého a druhého polroku vyjadruje výsledky jeho klasifikácie v povinných vyučovacích predmetoch, ktoré sa klasifikujú podľa Čl. 2, Čl. 6 až 20 a klasifikáciu jeho správania podľa Čl. 21 Metodického pokynu č. 21/2011 na hodnotenie a klasifikáciu žiakov stredných škôl.
Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľka školy alebo školského zariadenia, okrem špeciálnych výchovných zariadení, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy alebo riaditeľ školského zariadenia bezodkladne privolá: a)zákonného zástupcu, b)zdravotnú pomoc, c)Policajný zbor.
3.4 Ospravedlňovanie neprítomnosti
Ak sa žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky, alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.
Plnoletý žiak sa ospravedlňuje sám spôsobom, uvedeným vyššie.
Viac jako 100 neospravedlnených hodín za polrok u žiakov, ktorí neukončili povinnú školskú dochádzku, je škola povinná hlásiť príslušným orgánom štátnej správy.
3.4.1 Uvoľňovanie žiakov z vyučovania
- Žiak strednej školy dochádza na vyučovanie pravidelne a včas podľa rozvrhu hodín a zúčastňuje sa na vyučovaní všetkých povinných vyučovacích predmetov, voliteľných vyučovacích predmetov, ktoré si zvolil, a nepovinných vyučovacích predmetov, ktoré si zvolil.
- Ak sa neplnoletý žiak nemôže zúčastniť na vyučovaní pre dôvody vopred známe, požiada zákonný zástupca žiaka alebo zástupca zariadenia triedneho učiteľa o uvoľnenie z vyučovania.
- Ak sa neplnoletý žiak nemôže zúčastnil na vyučovaní pre nepredvídaný dôvod, zákonný zástupca alebo zástupca zariadenia oznámi najneskôr do dvoch dní triednemu učiteľovi dôvod neprítomnosti.
- Neprítomnosť žiačky pre tehotenstvo a materstvo sa uznáva ako dôvod ospravedlnenej neprítomnosti.
- Triedny učiteľ ospravedlní neprítomnosť žiaka na vyučovaní na základe ospravedlnenia podpísaného zákonným zástupcom, zástupcom zariadenia alebo lekárom, u plnoletého žiaka na základe vlastného písomného ospravedlnenia.
- Riaditeľka školy môže uvoľniť žiaka z vyučovania povinného predmetu alebo od telesných úkonov spojených s vyučovaním niektorých predmetov na základe vyjadrenia príslušného lekára a ak ide o žiaka so zdravotným znevýhodnením, na základe vyjadrenia posudkového lekára sociálneho zabezpečenia.
- Ak to dovoľuje charakter učiva, umožní riaditeľka školy na žiadosť plnoletého žiaka alebo na žiadosť zákonného zástupcu, zástupcu zariadenia a po odporúčaní príslušného lekára zdravotne znevýhodnenému alebo dlhodobo chorému žiakovi prípravu a vykonanie skúšok.
- Riaditeľka školy umožní na žiadosť plnoletého žiaka alebo na žiadosť zákonného zástupcu alebo zástupcu zariadenia mimoriadne nadanému, talentovanému žiakovi prípravu a vykonanie skúšok podľa individuálneho študijného plánu.
Každý postih za neospravedlnenú absenciu žiaka navrhuje triedny učiteľ a prerokuje pedagogická rada.
3.4.2 Oslobodenie od telesnej výchovy:
- riaditeľka školy môže uvoľniť žiaka z vyučovania povinného predmetu alebo od telesných úkonov spojených s vyučovaním niektorých predmetov na základe vyjadrenia príslušného lekára a ak ide o žiaka so zdravotným znevýhodnením na základe vyjadrenia posudkového lekára sociálneho zabezpečenia,
- žiak so zmenenou pracovnou schopnosťou (ZPS) bude uvoľnený na základe vyjadrenia posudkového lekára sociálneho zabezpečenia;
- vyjadrenie lekára spolu s písomnou žiadosťou predloží rodič neplnoletého žiaka (zákonný zástupca) riaditeľovi školy prostredníctvom vyučujúceho telesnej výchovy do 15. 9. príslušného školského roka;
3.5 Zmeny v štúdiu na strednej škole
- V priebehu štúdia na strednej škole sa umožňuje žiakom:
a) prerušenie štúdia,
b) zmena študijného alebo učebného odboru,
c) prestup na inú strednú školu,
d) preradenie do základnej školy,
e) opakovanie ročníka,
f) postup do vyššieho ročníka,
g) zanechanie štúdia,
h) štúdium podľa individuálneho učebného plánu,
i) štúdium na zahraničnej škole obdobného typu.
- Riaditeľ strednej školy môže po posúdení učebných plánov a po prerokovaní v pedagogickej rade povoliť žiakovi absolvovať časť štúdia na obdobnej škole v zahraničí. Štúdium v zahraničí môže povoliť aj opakovane, ale vždy len po úspešnom ukončení ročníka. V prípade potreby uloží žiakovi povinnosť vykonať skúšky najviac z troch predmetov, pričom rozdielová skúška z vyučovacieho jazyka je povinná.
3.5.1 Prerušenie štúdia a zmena študijného alebo učebného odboru
Riaditeľka školy môže povoliť prerušenie štúdia žiakovi, ktorý splnil povinnú školskú dochádzku, na žiadosť jeho zákonného zástupcu, ak ide o plnoletého žiaka, na jeho žiadosť, najviac na tri roky, riaditeľka školy je povinná na základe žiadosti žiačky alebo jej zákonného zástupcu prerušiť štúdium pre tehotenstvo a materstvo alebo jej povoliť štúdium podľa individuálneho učebného plánu.
Zmenu študijného odboru alebo učebného odboru povoľuje riaditeľka školy spravidla na začiatku školského roku. Podmienkou na povolenie zmeny je zdravotná spôsobilosť žiaka na štúdium a spôsobilosť na vykonávanie povolania, na ktoré sa má pripravovať v novozvolenom študijnom alebo učebnom odbore, a úspešné vykonanie rozdielovej skúšky, ak ju riaditeľka určila.
3.5.2 Prestup na inú strednú školu
Prestup žiaka do inej strednej školy na ten istý alebo iný študijný odbor alebo učebný odbor povoľuje riaditeľ strednej školy, do ktorej sa žiak hlási. Prestup povoľuje na základe žiadosti jeho zákonného zástupcu; ak ide o plnoletého žiaka, na základe jeho žiadosti.
- Prestup žiaka, ktorý navštevuje strednú školu s osemročným štúdiom, do strednej odbornej školy s iným študijným alebo učebným odborom, sa môže uskutočniť najskôr začiatkom piateho ročníka jeho štúdia.
- Podmienkou prestupu žiaka do inej strednej školy je úspešné vykonanie rozdielovej skúšky, ak ju riaditeľka školy určila.
- Ak riaditeľ strednej školy, do ktorej chce žiak prestúpiť, rozhodne o prijatí žiaka, je povinný bez zbytočného odkladu zaslať kópiu rozhodnutia o prijatí žiaka riaditeľovi strednej školy, z ktorej žiak prestupuje, a fyzickej osobe alebo právnickej osobe, pre ktorú sa žiak pripravuje . Prestup sa spravidla uskutočňuje k 1. septembru. Vzdelávanie žiaka v strednej škole, z ktorej prestupuje, sa končí dňom, ktorý predchádza dňu, v ktorom má žiak začať vzdelávanie v strednej škole, do ktorej prestúpil. Týmto dňom prestáva byť žiakom strednej školy, z ktorej prestúpil.
- Riaditeľ strednej školy, na ktorú žiak prestúpil, zašle riaditeľ strednej školy, z ktorej žiak prestupuje fotokópiu dokumentácie žiaka do piatich pracovných dní od doručenia kópie rozhodnutia o prijatí žiaka.
- Prestup žiaka do inej strednej školy sa len vo výnimočných prípadoch umožňuje aj v priebehu prvého ročníka.
- Riaditeľ strednej školy môže povoliť žiakovi štúdium na obdobnej škole v zahraničí.
3.5.3 Preradenie žiaka zo strednej školy do základnej školy
- Žiak, ktorý navštevuje prvý až štvrtý ročník osemročného vzdelávacieho programu v strednej škole, môže byť preradený do základnej školy:
a)ak sa mu nepovolí opakovať ročník, b)ak stratí zdravotnú spôsobilosť, c)ak stratí športovú výkonnosť, d)na žiadosť zákonného zástupcu žiaka.
- Žiak, ktorý bol preradený do základnej školy podľa odseku 1,pokračuje v plnení povinnej školskej dochádzky v základnej škole.
- Ak riaditeľ strednej školy rozhodne o preradení žiaka do základnej školy, zákonný zástupca žiaka ho v lehote do 15 dní odo dňa preradenia, určeného rozhodnutím, prihlási na plnenie povinnej školskej dochádzky v základnej škole podľa odseku 2 a o tejto skutočnosti v tejto lehote informuje riaditeľa strednej školy, ktorý rozhodol o preradení žiaka do základnej školy. Ak zákonný zástupca neprihlási žiaka na plnenie povinnej školskej dochádzky alebo neinformuje riaditeľa strednej školy v ustanovenej lehote, postupuje riaditeľ strednej školy podľa osobitného predpisu.
Riaditeľ základnej školy, do ktorej bol žiak prijatý, najneskôr do piatich dní od prijatia informuje o tejto skutočnosti riaditeľa strednej školy, ktorý rozhodol o preradení žiaka na základnú školu. Preradenie sa spravidla uskutočňuje k začiatku školského roka. Vzdelávanie žiaka v strednej škole, z ktorej bol preradený, sa končí dňom, ktorý predchádza dňu, v ktorom žiak začal vzdelávanie v základnej škole, do ktorej bol prijatý. Týmto dňom prestáva byť žiakom strednej školy. Riaditeľ strednej školy zašle fotokópiu dokumentácie žiaka riaditeľovi základnej školy do piatich dní od doručenia informácie o prijatí žiaka do základnej školy. Túto zmenu nahlási do školského registra podľa §157 ods.3 písm. b).
3.5.4 Opakovanie ročníka
- Riaditeľ strednej školy rozhoduje o opakovaní ročníka žiaka na základe posúdenia jeho vzdelávacích výsledkov a dôvodov, ktoré uvedie plnoletý žiak vo svojej písomnej žiadosti alebo ktoré uvedie v písomnej žiadosti jeho zákonný zástupca.
- Ak riaditeľ strednej školy nepovolí žiakovi, ktorý splnil povinnú školskú dochádzku, opakovať ročník, žiak prestáva byť žiakom strednej školy uplynutím posledného dňa školského roka príslušného ročníka.
- Ak riaditeľ strednej školy nepovolí žiakovi prvého až štvrtého ročníka osemročného vzdelávacieho programu v strednej škole opakovať ročník, postupuje podľa §36 ods.3.
3.5.5 Postup do vyššieho ročníka strednej školy
- Do vyššieho ročníka strednej školy postupuje žiak po absolvovaní príslušného ročníka vzdelávacieho programu strednej školy okrem žiaka, ktorý bol celkovo hodnotený podľa §55 ods.16.
- Nadaného žiaka môže riaditeľ strednej školy po prerokovaní v pedagogickej rade školy preradiť do vyššieho ročníka bez absolvovania predchádzajúceho ročníka na základe výsledkov komisionálnej skúšky.
Maloletého žiaka možno preradiť bez absolvovania predchádzajúceho ročníka do vyššieho ročníka len so súhlasom zákonného zástupcu.
3.5.6 Zanechanie štúdia
- Ak žiak, ktorý splnil povinnú školskú dochádzku, chce zanechať štúdium, oznámi to písomne riaditeľke strednej školy; ak je žiak maloletý, písomné oznámenie podá jeho zákonný zástupca. Túto zmenu nahlási riaditeľka školy do školského registra podľa §157 ods.3 písm. b).
- Žiak prestáva byť žiakom strednej školy dňom, ktorý nasleduje po dni, keď riaditeľke strednej školy bolo doručené oznámenie o zanechaní štúdia.
- ak žiak, ktorý splnil povinnú školskú dochádzku a ani na písomné vyzvanie nezúčastňuje sa vyučovania považuje sa to za zanechanie štúdia a táto zmena sa nahlási do školského registra podľa §157 ods.3 písm. b.
3.6 Pracovná doba
3.6.1 Úradné hodiny v kancelári školy v pracovných dňoch
7.30 -11.00 12,30-15,00
7.30 -11.00 12,30- 15,00
Základné informácie rodičom (zákonným zástupcom) o neplnoletých žiakoch podáva škola osobne po dohovore s triednym učiteľom, príslušným vyučujúcim alebo majstrom odborného výcviku v mimovyučovacom čase alebo kolektívnou formou v rámci triednych aktívov a plenárnych zasadnutí združenia rodičov.
Prevádzkový čas školy 6,15 – 20,00
Prítomnosť zamestnancov na pracoviskách:
Riaditeľka: 7,30 – 15,30
Sekretariát 7,30 – 15,30
Zástupca riaditeľa 7,30 – 15,30
Pedagogickí zamestnanci – v čase plnenia vyučovacej povinnosti podľa rozvrhu hodín a v čase výkonu činnosti súvisiacich s vyučovaním a mimoškolskou činnosťou.
Nepedagogickí zamestnanci: stály od 9,00 - 14,00 a 2,5 hod. pohyblivý
Zástupca riaditeľa pre TEČ 7,30 – 15,30
Upratovačky podľa rozpisu
Vrátnici podľa rozpisu
Dielne praktického vyučovania
Zástupca riaditeľa pre PV 7,30 – 15,30
Majstri OV 7,30 - 14,30 a v čase výkonu činnosti súvisiacich s vyučovaním a mimoškolskou činnosťou.
Škola sa otvára - 7,00
Zatvára -18,00
3.6.2 Vybavovanie úradných a neodkladných záležitostí žiaka
žiak je povinný vybavovať si neodkladné záležitosti mimo vyučovania,
- úradné a neodkladné záležitosti v kancelárii školy vybavovať prostredníctvom triedneho učiteľa cez veľkú prestávku a s ostatnými učiteľmi pred vyučovacou hodinou v triede, do zborovne, kabinetov a úradných miestností žiak bez vyzvania nevstupuje.
4. Podmienky na zaistenie bezpečnosti a ochrany zdravia žiakov
4.1 Bezpečnosť a ochrana zdravia vo výchove a vzdelávaní
Škola je pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinná:
a) prihliadať na základné fyziologické potreby žiakov,
b) vytvárať podmienky na zdravý vývin žiakov a na predchádzanie sociálnopatologickým javom,
c) zaistiť bezpečnosť a ochranu zdravia žiakov,
d) poskytnúť nevyhnutné informácie na zaistenie bezpečnosti a ochrany zdravia žiakov,
e) viesť evidenciu školských úrazov detí a žiakov, ku ktorým prišlo počas výchovno-vzdelávacieho procesu a pri činnostiach organizovaných školou; pri vzniku školského úrazu vyhotoviť záznam o školskom úraze.
4.2 Povinnosť ochrany zdravia:
- žiak má povinnosť chrániť vlastné zdravie a zdravie iných osôb,
- žiak je povinný ihneď oznámiť príslušnému vyučujúcemu každý aj drobný úraz alebo zdravotnú indispozíciu,
- v prípade nutnosti ošetrenia mimo školy je vyučujúci povinný udalosť oznámiť v kancelárii školy, ktorá zabezpečí prizvanie rodiča, zdravotnej pomoci alebo určí doprovod žiaka na ošetrenie,
- bezpečnostný technik je povinný zabezpečiť evidenciu, prípadne záznam o úraze,
- oznamovacia povinnosť sa týka všetkých okolností, ktoré môžu ohroziť zdravie, bezpečnosť, majetok jednotlivca, prípadne školy.
5. Podmienky nakladania s majetkom, ktorý škola spravuje
- žiak je povinný udržiavať čistotu a poriadok v areáli školy, šetriť školské zariadenie a ostatný majetok školy, chrániť ho pred poškodením a hospodárne sa starať o zapožičané učebnice a pomôcky,
- žiakom sa najmä zakazuje písaním alebo iným spôsobom poškodzovať steny, lavice, stoly a iné zariadenie školy, v prípade poškodenia majetku školy sú žiaci povinní uviesť ho do pôvodného stavu, ak nieje možné uvedenie do pôvodného stavu, sú povinní škodu nahradiť peňažné, žiak (zákonný zástupca) je podľa občianskoprávnych predpisov povinný nahradiť spôsobené škody na inventári a zariadení školy,
žiak je povinný dodržiavať predpisy o bezpečnosti a ochrane zdravia pri práci
a záujmovej činnosti,
dodržiavať protipožiarne predpisy,
- udržiavať pracovisko v poriadku, zverený inventár ukladať len na určené miesto a nosiť predpísaný pracovný odev a predpísanú obuv.
6. Účasť žiakov na súťažiach, exkurziách a školských výletoch
Súčasťou výchovy a vzdelávania žiakov sú aj exkurzie a školské výlety, ktoré sú uvedené v učebnom pláne školského vzdelávacieho programu.
- Žiaci sa môžu zúčastňovať súťaží so súhlasom riaditeľa školy.
7. Zákazy pre žiakov a priestupky žiakov
7.1 Žiakom sa zakazuje:
- nosiť, propagovať, fašistické symboly na tričkách, vetrovkách, kľúčoch a pod.,
- presadzovať fašistické symboly,
- fajčiť, prechovávať a užívať alkoholické nápoje, drogy a iné zdraviu škodlivé návykové látky v priestoroch školy a jej okolí a na podujatiach organizovaných školou,
- opustiť objekt školy počas vyučovania alebo cez voľnú hodinu bez súhlasu triedneho učiteľa,
- vyrušovať na vyučovaní a zaoberať sa činnosťami, ktoré nie sú predmetom vyučovania, nosiť živé zvieratá a predmety rušiace alebo rozptyľujúce pozornosť žiakov a učiteľov,
- vulgárne sa vyjadrovať v škole i mimo nej,
- mať zapnutý mobilný telefón a manipulovať s ním počas vyučovania, nabíjať mobilný telefón počas vyučovania a prestávok,
- používať počas vyučovania notebooky bez súhlasu vyučujúceho,
- šikanovať a nepriateľsky sa správať k spolužiakom,
-nosiť do školy väčšie sumy peňazí, cenné predmety, nákladné odevy a obuv (v cene presahujúcej možnú základnú poisťovaciu sumu), nosiť zbrane a iné bezpečnosť a zdravie ohrozujúce predmety,
-obstarávať si veci nedovoleným spôsobom v budove školy alebo mimo nej,
- prijímať súkromné návštevy v škole v čase vyučovania a prestávok, v odôvodnených prípadoch sa návšteva zaeviduje službou na vrátnici, kde po zaevidovaní v knihe návštev zotrvá do príchodu žiaka,
- vykláňať sa z okien, vysedávať na oknách, zábradliach , schodištiach a podlahách, šíriť informácie, ktoré by mohli poškodiť dobré meno školy a spôsobiť jej akúkoľvek ujmu,
- zdržiavať sa v triede v topánkach a vrchných odevoch, prípadne odkladať ich v triede,
- používať športovú obuv používanú na hodinách TV ako prezuvky.
- bez súhlasu používať a zapájať na školskú elektrickú sieť vlastné elektrické spotrebiče, prístroje a zariadenia (napr.: zosilňovače, ohrievače, hudobné nástroje, nabíjačky, transformátory a pod.)
Porušenie uvedených zákazov sa potrestá disciplinárnym postihom podľa závažnosti, prípadne frekvencie priestupku.
7.2 Priestupky žiakov
- neplnenie povinností a nedodržiavanie zákazov uvedených v školskom poriadku sa klasifikuje ako priestupok, ktorý je triednym učiteľom riešený a evidovaný v katalógovom liste žiaka, triedny učiteľ vedie záznamy o spôsoboch riešenia priestupkov žiakov (vrátane záznamu z pohovoru so žiakom a rodičom), včas o nich informuje zainteresovaných (vyučujúcich, žiakov, rodičov, výchovného poradcu, riaditeľstvo školy) a podľa závažnosti navrhuje výchovné opatrenia na posilnenie disciplíny,
- odôvodnenosť meškania na vyučovanie posúdi triedny učiteľ, opakované neodôvodnené meškanie na vyučovanie sa bude posudzovať ako porušenie školského poriadku.
- Školský poriadok sa stáva pre žiaka (neplnoletého a plnoletého) záväzným po oboznámení sa s jeho obsahom.
- Riaditeľka školy vydá školský poriadok po prerokovaní s orgánmi školskej samosprávy a v pedagogickej rade.
- Školský poriadok zverejní riaditeľka školy na verejne prístupnom mieste. Triedny učiteľ preukázateľným spôsobom oboznámi žiakov so školským poriadkom na 1. triednickej hodine v danom školskom roku.
V Bardejove 30. 8. 2018
RNDr. Eva Kurnátová, PhD
riaditeľka SŠ
P R Í L O H A č. 1
Ak je žiak trestne stíhaný pre úmyselný trestný čin, alebo pre podozrenie z trestného činu, bude mu uložené podmienečné vylúčenie zo štúdia do uzavretia prípadu.
V prípade spáchania úmyselného trestného činu, o ktorom bolo rozhodnuté právoplatným rozhodnutím orgánu činného v trestnom konaní, podľa zákonov SR, môže byť žiak vylúčený zo štúdia.
Užívanie a šírenie nelegálnych drog
Ak žiak príde na vyučovanie pod vplyvom drog a potvrdí sa závislosť na drogách, žiak bude vylúčený zo štúdia na škole do doby úspešného vyliečenia zo závislosti. Po vyliečení mu škola na jeho žiadosť umožní doštudovať. V prípade že sa závislosť na drogách nepotvrdí, bude nasledovať riaditeľské pokarhanie a znížená známka zo správania na stupeň 2 /uspokojivé/.
Ak žiak príde druhýkrát na vyučovanie pod vplyvom drogy, bude vylúčený zo štúdia na škole.
V prípade šírenia nelegálnych drog bude žiak vylúčený zo štúdia na škole.
Prípady šikanovania sa budú riešiť individuálne a budú o tom informovaní rodičia šikanujúcich žiakov. Ak majú charakter trestného činu, bude to oznámené polícii. Pri šikanovaní sa bude posudzovať, či ide o prvý prípad alebo opakovaný a tiež sa posúdi intenzita prípadu šikanovania.
Pri opakovaných bitkách, vydierania, ponižovania, psychickom terore a pod. budei žiak , ktorý šikanuje,vylúčený.
Pri opakovaných nadávkach, zosmiešňovaní, hanlivých prezývkach, šikanovania cez internet a pod. bude žiak podmienečne vylúčený.
V prípade, že to bude prvý prípad šikanovania týmto žiakom, bude sa posudzovať intenzita prípadu:
bitka s vážnymi následkami, okradnutie a pod. - podmienečné vylúčenie až vylúčenie,
posmievanie, nadávky, urážky, ohováranie, šikanovanie cez internet - pokarhanie riaditeľky, znížená známka zo správania.
ASPEKTY OCHRANY PEDAGOGICKÉHO ZAMESTNANCA A ODBORNÉHO ZAMESTNANCA
1. Právny poriadok poskytuje pedagogickému zamestnancovi a odbornému zamestnancovi všeobecnú aj osobitú ochranu pre útokmi, ktoré sú priestupkami, trestnými činmi alebo zásahmi do jeho práva na ochranu osobitosti a jej prejavov a nastanú počas výkonu pedagogickej alebo odbornej činnosti alebo v súvislosti s ním. Potenciálnym útočníkom môže byť najmä: a) zákonný zástupca alebo iná blízka osoba dieťaťa/žiaka, b) dieťa/žiak (ktorého právna zodpovednosť je obmedzená alebo úplne vylúčená), c) iný pedagogický zamestnanec alebo odborný zamestnanec, d) skupina osôb.
2. Pedagogický zamestnanec a odborný zamestnanec má postavenie chránenej osoby podľa zákona č. 300/2005 Z. z. Trestný zákon v znení neskorších predpisov (ďalej len „TZ“), čo znamená, že trestný čin spáchaný na takejto osobe sa trestá prísnejšie.
Týka sa to najmä týchto trestných činov:
a) vražda (§ 145 TZ), b) zabitie (§ 147 TZ), c) ublíženie na zdraví (§ 155 TZ), d) poškodenie zdravia (§ 162 TZ), e) obmedzovanie osobnej slobody (§ 183 TZ), f) vydieranie (§ 189 TZ), g) hrubý nátlak (§190 TZ), h) nátlak (§ 192 TZ), i) porušovanie domovej slobody (§ 194 TZ), j) nebezpečné vyhrážanie (§ 360 TZ), k) výtržníctvo (§ 364 TZ).
3. Príklady konaní z praxe, ktoré môžu napĺňať skutkovú podstatu trestného činu: a) zamknutie v kabinete – obmedzovanie osobnej slobody, b) fyzické napadnutie – výtržníctvo, ublíženie na zdraví, poškodenie zdravia, c) psychický teror a hrozby – nebezpečné vyhrážanie, d) vynucovanie lepšieho hodnotenia (lepšie známky) – vydieranie, hrubý nátlak, nebezpečné vyhrážanie.
4. Okrem ochrany pedagogického zamestnanca a odborného zamestnanca priznaním postavenia chránenej osoby považuje TZ spáchanie akéhokoľvek trestného činu voči pedagogickému zamestnancovi a odbornému zamestnancovi vo forme odplaty za to, že voči páchateľovi alebo jeho osobe blízkej si plnil povinnosť vyplývajúcu zo zákona, za priťažujúcu okolnosť, čo znamená pre páchateľa prísnejší trest.
5. Ak sa pedagogický zamestnanec alebo odborný zamestnanec stal obeťou činu, o ktorom dôvodne predpokladá, že ide o trestný čin, môže podať trestné oznámenie podľa zákona č. 301/2005 Z. z. Trestný poriadok v znení neskorších predpisov. Trestné oznámenie je oznámenie o skutočnostiach, že bol spáchaný trestný čin. V zásade ho môže podať každý, teda nielen obeť, ale aj očitý svedok alebo ten, kto bol obeťou o to požiadaný. Aj keď trestný čin nebol dokonaný alebo neskôr bolo konanie posúdené len ako priestupok, policajt, vyšetrovateľ ani prokurátor, ktorý je povinný trestné oznámenie prijať, nemôže pedagogickému zamestnancovi alebo odbornému zamestnancovi odoprieť pomoc, ktorú skutočne potrebuje, ak o ňu požiada.
6. Trestné oznámenie sa posudzuje vždy podľa obsahu, aj keď je nesprávne označené. Možno ho urobiť písomne, ústne do zápisnice na miestnom útvare Policajného zboru, ale aj faxom alebo elektronicky bez zaručeného elektronického podpisu – v týchto posledných dvoch uvedených prípadoch treba oznámenie potvrdiť písomne alebo ústne do zápisnice do troch pracovných dní, inak sa o ňom nekoná.
7. Pedagogickému zamestnancovi a odbornému zamestnancovi, tak ako všetkým fyzickým osobám poskytuje ochranu aj priestupkový zákon. Ide o priestupky proti občianskemu spolunažívaniu. Príklady konaní z praxe, ktoré môžu byť priestupkom: a) ublíženie na cti (nahrávanie na mobil, kameru, tablet, zhotovenie karikatúry s cieľom uraziť niekoho alebo ho vydať na posmech), b) ublíženie na zdraví z nedbanlivosti, c) úmyselné narušenie občianskeho spolunažívania vyhrážaním ujmou na zdraví, drobným ublížením na zdraví, schválnosťami alebo iným hrubým správaním.
8. Priestupky proti občianskemu spolunažívaniu objasňujú v priestupkovom konaní orgány Policajného zboru aj na základe oznámenia prijatého od fyzickej osoby. Iba priestupok ublíženia na cti sa prejednáva len na návrh poškodeného pedagogického zamestnanca alebo odborného zamestnanca. Ak je možné priestupok prejednať v blokovom konaní, môže o ňom konať aj obec (obecná polícia). Takýto priestupok musí byť spoľahlivo zistený a obvinený z priestupku musí byť ochotný pokutu zaplatiť.
9. Pedagogický zamestnanec a odborný zamestnanec má ako každá fyzická osoba právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy. Podobizne, obrazové snímky a obrazové a zvukové záznamy sa smú vyhotoviť alebo použiť len s jeho privolením. V opačnom prípade má právo na ukončenie porušovania svojich práv, primerané zadosťučinenie a náhradu škody. Týchto nárokov sa môže domôcť v civilnom sporovom konaní žalobou podanou na súde, v obvode ktorého má bydlisko. Môže tiež podať žalobu na súde, v obvode ktorého má bydlisko žalovaný alebo na súde v obvode, ktorého došlo ku skutočnosti, ktorá ho poškodila alebo mu spôsobila nemajetkovú ujmu.
10. Podanie žaloby je spoplatnené súdnym poplatkom v závislosti od toho, či poškodený žiada aj náhradu nemajetkovej ujmy v peniazoch. Ak bola pedagogickému zamestnancovi alebo odbornému zamestnancovi v súvislosti s výkonom pedagogickej činnosti alebo odbornej činnosti spôsobená spáchaním trestného činu škoda alebo nemajetková ujma, je konanie o náhrade škody pred súdom oslobodené od platenia súdneho poplatku. To rovnako platí, ak mu ublížil páchateľ na zdraví a spôsobil tak škodu vrátane škody na veci a šlo len o priestupok, nie o trestný čin.

References: §24
 §56
 §24
 čl.22
 Čl. 2
 Čl. 6
 Čl. 21
 §157
 §36
 §55
 §157
 §157